text: Tip førte politiet på sporet af 300 par stjålne sportssko
  27 oktober 2016 kl. 04.43
  Et tip fra en opmærksom borger førte onsdag aften Syd- Sønderjyllands Politi på sporet af omkring 300 par stjålne sportssko.Tre mænd blev anholdt og sigtet for indbrud og tyveri af de mange kostbare sko.
  En borger observerede, at tre mænd slæbte en masse skokasser ind i et hus i Aabenraa og kontaktede politiet.
  - Vi kom ud til adressen og traf tre mænd, der ikke kunne forklare, hvor de havde de mange splinternye sportssko fra. Ved endnu en ransagning hos den ene af tre fandt vi endnu flere kostbare sportssko. Umiddelbart er der tale om omkring 300 par sko til en samlet værdi af mindst 250.000 kroner, siger vagtchef Anders Hansen, Syd- og Sønderjyllands Politi, torsdag morgen til TV SYD.
  Politiet mener, at de mange sportssko stammer fra et indbrud i en sportsforretning i Herning natten til  tirsdag,.
  De tre mænd er sigtet for indbrud, som de nægter sig skyldig i. De blev løsladt efter afhøring . Der er tale om tre lokale mænd på fra Aabenraa-området på henholdsvis 32, 33 og 50 år.
  